
IZVJEŠTAJ
O SPROVEDENOJ JAVNOJ RASPRAVI
povodom Nacrta Odluke o načinu raspodjele sredstava Budžeta opštine Tuzi za 2019. godinu namijenjenjih za poljoprivredu i Nacrta Odluke o suzbijanju i procjeni poljskih šteta na teritoriji opštine Tuzi

Zaključkom broj 01-031/19-6255 od 04.10.2019. godine, predsjednik opštine Tuzi, saglasno odredbama Zakona o lokalnoj samoupravi i Odluke o učešću lokalnog stanovništva u vršenju javnih poslova, utvrdio je Nacrt Odluke o načinu raspodjele sredstava Budžeta opštine Tuzi za 2019. godinu namijenjenjih za poljoprivredu i Nacrta Odluke o suzbijanju i procjeni poljskih šteta na teritoriji opštine Tuzi sa Programom javne rasprave, koji je objavljen na internet sajtu opštine Tuzi www.tuzi@tuzi.org.me i dostavljen odbornicima Skupštine opštine Tuzi, kao i organima lokalne uprave opštine Tuzi.
 Nacrt Odluke o načinu raspodjele sredstava Budžeta opštine Tuzi za 2019. godinu namijenjenjih za poljoprivredu i Nacrta Odluke o suzbijanju i procjeni poljskih šteta na teritoriji opštine Tuzi stavio je na javnu raspravu u trajanju od 15 dana, počev od 04.10.2019. godine, a zaključno sa 18.10.2019. godine.	
Javnu raspravu u elektronskoj, pisanoj i usmenoj formi sprovela je opština Tuzi. U toku javne rasprave, građanima i ostalim učesnicima data je mogućnost pisanog, elektronskog i usmenog izjašnjavanja.
 Prema utvrđenom Programu javne rasprave, održana je centralna javna rasprava u prostorijama Skupštine opštine u Tuzi, dana 14.10.2019. godine, sa početkom u 10 h. Centralnoj javnog raspravi prisustvovali su 12 učesnika, od kojih svih 12 su popunili evaluacione listiće i na taj način ocjenjivali uspješnost iste. Centralnu javnu raspravu pratili su akreditovani predstavnici štampanih i elektronskih medija.
Na centralnoj javnoj raspravi, predstavnici obrađivača akata bili  su Ismeta Gjoka, v.d. sekretarka Sekretarijata za poljoprivredu i ruralni razvoj i službenica Enisa Niković. 
Uvodno izlaganje i samo obrazloženje o Nacrtu relevantnih Odluka dala je Ismeta Gjoka, v.d. sekretarka Sekretarijata za poljoprivredu i ruralni razvoj. 
I.  Nacrt Odluke o načinu raspodjele sredstava Budžeta opštine Tuzi za 2019. godinu namijenjenjih za poljoprivredu, od strane obrađivača akata dato je pojašnjenje da se Nacrtom Odluke utvrđuje način raspodjele sredstava budžeta opštine Tuzi  namijenjenih za poljoprivredu, tržišno-cjenovne politike, otkupa poljoprivrednih proizvoda, žetve strnih žita i tržišna proizvodnja mlijeka. Planirana sredstva u iznosu od 30.000,00€ predviđena su da se utroše  za namjenu podrške otkupu krompira- 6.500,00€; podršku otkupu mlijeka 20.000,00€ i za participaciju u vršenju žetve 3.500,00€. Pored navedenog, ukazano je da je za izvršenje pomenute odluke odgovoran predsjednik opštine, odnosno Sekretarijat za poljoprivredu i ruralni razvoj određen za realizaciju programa i da uz postignuti dogovor u toku izvršenja buđžetske linije mogu vršiti izmjene namjene korišćenja ovih sredstava i preusmjeravati ih sa jedne linije na drugi do visine ukupnih sredstava.
II. Nacrt Odluke o suzbijanju i procjeni poljskih šteta na teritoriji opštine Tuzi
Obrađivač akta na centralnoj javnoj raspravi  predstavio je i obrazložio šta sami dokumenat sadrži. Tako, naglasio je da se Nacrtom Odluke utvrđuje postupak suzbijanja i procjene nastalih poljskih šteta na poljoprivrednom zemljišta u privatnoj i društvenoj svojini, obrazložio definisanje poljske štete; način i postupak utvđivanja pričinjene štete, formiranje komisije, određivanja njenog zadatka, postupak nadoknade štete oštećenom, način prodaje stoke ukoliko se ne pronađe vlasnik stoke, njihova prodaja na javnoj liciticiji i sl. Nakon navedene sadržine, naglašeno je takođe da će se u slučaju kršenja odredaba iz ove odluke primjenjivati sankcije predviđene Zakonom o poljoprivrednom zemljištu, kao i da je nadzor nad sprovođenjem ovog akta u kompetenciji nadležnih inspekcijskih organa. 

Nakon izlaganja i obrazlaganja navedenih akata, prisutnima je omogućeno da se izjasne o samom nacrtu odluka kroz koncept postavljanja pitanja. Pitanja na centralnoj javnoj raspravi je postavio učesnik Senad Gila. On je povodom  prve tačke – Nacrta Odluke o načinu raspodjele sredstava Budžeta opštine Tuzi za 2019. godinu namijenjenjih za poljoprivredu, tražio pojašnjenje da li su finansijska sredstva u iznosu od 30.000,00€  predviđena da se potroše za preostala tri mjeseca tekuće 2019. Godine, dok je vezano za drugu tačku- Nart Odluke o suzbijanju i procjeni poljskih šteta na teritoriji opštine Tuzi, pitanje se odnosilo na to da li pričinjenu štetu  oštećenom nadoknađuje opština i da li za tu namjenu su predviđena sredstva u budžetu opštine.
Na oba postavljena pitanja odgovor je dala vd.sekretarke Sekretarijata za poljoprivredu i ruralni razvoj-Ismeta Gjoka. Na prvo postavljeno pitanje, odgovoreno je da su predviđena sredstva Odlukom planirana Budžetom opštine Tuzi za 2019.godinu i za trošenje u tekućoj godini ukoliko se stvore formalno-pravni uslovi, dok na drugo postavljeno pitanje odgovoreno je da je nacrtom relevantne Odluke  predviđena obaveza opštine samo da obezbijedi finansijska sredstva za rad Komisije, ne i da nadoknadi štetu oštećenom licu koju je počinilac štete učinio. Štete koje tretira ova odluka se odnose na štete koje pričinjavaju životinje ili  ljudi a ne štete  proizrokovane od elementarnih nepogoda. 
  
         Tokom trajanja cjelokupnog perioda predviđenog za javnu raspravu, na adresu Opštine Tuzi, putem arhive opštine, niti putem elektronskih sredstava nije pristigao nijedan pisani prijedlog, primjedba ili sugestija na nacrt relevantnih Odluka.

